
Uznesenie Okresný súd Stará Ľubovňa v rodinnoprávnej veci starostlivosti súdu o mal. dieťa A. B., nar. XX.XX.XXXX, trvale bytom C. XX, t.č. Detský domov D., dieťa rodičov: matky – E. B., nar. XX.XX.XXXX, trvale bytom C. XX a otca - C. B., nar. XX.XX.XXXX, trvale bytom C. XX, t.č. Ústav na výkon väzby a ústav na výkon trestu odňatia slobody Prešov, v konaní o zrušenie ústavnej starostlivosti takto rozhodol: I. Súd konanie z a s t a v u j e. II. Žiaden z účastníkov n e m á n á r o k na náhradu trov tohto konania. odôvodnenie: 1. Uznesením tunajšieho súdu zo dňa 25.02.2026 začal tunajší súd z úradnej povinnosti konanie o zrušenie ústavnej starostlivosti podľa § 23 ods. 2 CMP, nakoľko zo správy ÚPSVaR Stará Ľubovňa zo dňa 16.01.2026 zistil, že matka mal. dieťaťa E. B. bola dňa 25.09.2025 podmienečne prepustená z výkonu trestu odňatia slobody, z čoho možno usúdiť, že zanikli dôvody, pre ktoré bola u maloletého nariadená ústavná starostlivosť. 2. Na základe zisťovania aktuálneho stavu súd vyžiadal aktuálnu správu z prešetrenia pomerov na strane mal. dieťaťa. Zo správy doručenej súdu dňa 27.04.2026 od ÚPSVaR Stará Ľubovňa vyplýva, že vzhľadom na doteraz zistené skutočnosti Úrad práce, sociálnych vecí a rodiny Stará Ľubovňa nesúhlasí so zrušení ústavnej starostlivosti u maloletej A., a to z dôvodu, že matka si doposiaľ nevytvorila stabilný citový vzťah s dieťaťom, keďže sa oň dlhodobo nestarala. Zároveň nemá zabezpečené stabilné bývanie ani pravidelný príjem, čo považujú za nevyhnutné predpoklady pre riadnu starostlivosť o dieťa. Zrušenie ústavnej starostlivosti by tohto času nebolo v najlepšom záujme maloletého dieťaťa, najmä z hľadiska jeho stability, bezpečia a psychického vývinu. Tunajší úrad zapojí do rodiny Centrum pre detí a rodiny na vykonávanie opatrení s cieľom podpory rodiny a zabezpečenia najlepšieho záujmu dieťaťa. 3. Podľa § 23 ods. 1 Civilného mimosporového poriadku /CMP/ zákona č. 161/2015 Z.z. konanie začína na návrh. Podľa ods. 2 cit. Zák. ustanovenia ak tento zákon neustanovuje inak, možno začať konanie aj bez návrhu. O začatí konania bez návrhu súd vydá uznesenie. Podľa ods. 3 cit. Zák. ustanovenia ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 4. Vzhľadom na hore uvedené skutočnosti súd je toho názoru, že odpadol predmet konania, ktorým je zrušenie ústavnej starostlivosti, a preto konanie zastavil. 5. O trovách konania súd rozhodol podľa § 52 C.m.p., podľa ktorého žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

